als_Latn dik_Latn sag_Latn
Londër, 11 mars 2015 (MIA) - Një dentist 95-vjeç i pensionuar në Britani ka vrapuar 200 metra në 55.48 sekonda për të vënë kështu një rekord të ri për vrapuesit 95 vjeçar e më të vjetër.
Klubi "Silver Grey Sports Club" ka thënë se Charles Eugster ka kompletuar vrapimin të shtunën për 2.4 sekonda më pak se mbajtësi paraprak i rekordit, Orville Rogers, i cili e kishte mbajtur këtë rekord në SHBA që nga viti 2011.
Eugster, të cilit iu vu nofka e "pensionerit të moshuar më në formë në botë" pasi iu kishte përkushtuar fitnesit nga mosha 85 vjeçe dhe iu kishte bashkëngjitur një klubi të bodybuildingut dy vjet më vonë, iu falënderua përkrahësve në Facebook, transmeton Koha.net.
"Jam tejet i lumtur... Ju falënderoj të gjithëve që më keni ndihmuar ta arrij këtë. Shpresoja se duke ushtruar nuk do të plakesha, Dukesha keq dhe po përjetoja një krizë të moshës së shtyrë. Trupi po më degjeneronte. Thash me vete: 'Kush di për muskujt?' Dhe kështu, në moshën 87 vjeçe, u anëtarësova në një klub bodybuildingu".
Rekordi i përgjithshëm botëror i vrapimit në 200 metra, prej 19.19 sekondash, është arritur nga vrapuesi nga Xhamajka, Usain Bolt, në Berlin më 2009.
als_Latn als_Latn als_Latn als_Latn als_Latn